SL Uradni list Evropske unije C 302/24

Objava vloge za spremembo v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2012/C 302/14

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo za spremembo. Izjave o ugovoru mora Komisija prejeti v šestih mesecih od dneva te objave.

VLOGA ZA SPREMEMBO

UREDBA SVETA (ES) št. 510/2006

VLOGA ZA SPREMEMBO V SKLADU S ČLENOM 9

„MIEL DE LA ALCARRIA“

ES št.: ES-PDO-0117-0079-22.09.2010

ZGO ( ) ZOP ( X )

1. Postavka v specifikaciji proizvoda, na katero se sprememba nanaša:

—  ime proizvoda — ☒ opis proizvoda — ☒ geografsko območje — ☒ dokazilo o poreklu — ☒ metoda pridobivanja — ☒ povezanost — ☒ označevanje — ☒ nacionalne zahteve — ☒ drugo (nadzorni organ)

2. Vrsta spremembe:

— ☒ sprememba enotnega dokumenta ali povzetka —  sprememba specifikacije registriranega ZOP ali ZGO, za katerega enotni dokument ali povzetek nista bila objavljena —  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006) —  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Spremembe:

3.1 Opis:

Besedilo v zvezi s fizikalno-kemičnimi lastnostmi in lastnostmi cvetnega prahu se je izboljšalo, pri čemer so bili uvedeni matematični simboli, da se določijo omejitve za vsak parameter.

Omejitve za nekatere fizikalno-kemične lastnosti in lastnosti cvetnega prahu so bile spremenjene na podlagi več kot 16-letnih izkušenj, pridobljenih potem, ko je bil „Miel de La Alcarria“ registriran kot zaščitena označba porekla, ter na podlagi študij o rezultatih analiz, ki so bile opravljene v zvezi z medom z označbo „Miel de la Alcarria“ v laboratoriju za med v Centru avtonomne skupnosti Castilla la Mancha za kmetijstvo in ki so nam omogočile natančnejši opis lastnosti proizvoda.

3.2 Geografsko območje:

Opis geografskega območja je spremenjen tako, da se upoštevajo na novo priznana ali ustanovljena lokalna upravna območja, saj je bilo ugotovljeno, da nekatera lokalna območja znotraj zaščitenega območja niso bila omenjena, čeprav jih obkrožajo območja, ki so omenjena, in ni bilo razloga za njihovo izključitev. Zato so ta območja zdaj vključena v opis geografskega območja.

Poleg tega se panji postavljajo tudi v sosednjih občinah, zato so se ob upoštevanju ugotovitev iz študije Centra avtonomne skupnosti Castilla la Mancha za kmetijstvo dodale nove občine, da se čim bolj spodbuja čebelarstvo na tem območju ter hkrati ohranjajo posebne značilnosti medu „Miel de La Alcarria“ in upošteva podobna raznovrstnost flore na celotnem območju.

3.3 Dokazilo o poreklu:

Nadzorni organ, odgovoren za preverjanje specifikacije, se je preoblikoval, zato so v oddelek „Pregledi in potrdila“ vključene spremembe, in sicer so se v ustreznih oddelkih specifikacije sklici na „regulativni svet“ zamenjali s sklici na „nadzorni organ, odgovoren za certificiranje“. Poleg tega so se spremenili pogoji, ki jih morajo izpolnjevati pakirnice in sam proizvod.

3.4 Metoda pridobivanja:

Zaradi preoblikovanja nadzornega organa je ta oddelek, ki je opisoval metodo pridobivanja, nadomestila nova različica besedila, v kateri so določene zahteve za „Miel de La Alcarria“ in njegove lastnosti, ki jih je mogoče certificirati. Zato se je opis metod iz oddelka o povezanosti z območjem vključil v ta oddelek. Tudi opis teh metod je posodobljen, saj številne od njih niso značilne za „Miel de La Alcarria“, ampak so dejansko zakonske sanitarne zahteve in zahteve za varnost živil.

3.5 Povezanost z območjem:

V oddelku o prsti in vegetaciji ter v odstavku o divji flori je posodobljen seznam ustnatic, tako da vključuje tudi majaron (Thymus mastichina L., podvrste mastichina), v odstavek o obdelovalni površini pa je vstavljeno naslednje besedilo: „Gojijo se tudi aromatične in začimbne rastline, zlasti lavandin (Lavandula hybrida Rev).“

Kot je navedeno zgoraj, so opisi metod pridobivanja premaknjeni v oddelek „Metoda pridobivanja“.

3.6 Nadzorni organ:

V skladu z Uredbo (ES) št. 510/2006 se zahteva, da vlogo nadzornega organa za ZOP „Miel de La Alcarria“ opravlja organ za certificiranje „GEACAM.S.A.“, za katerega je španski akreditacijski organ ENAC za kmetijskoživilski sektor izdal potrdilo, da izpolnjuje zahteve standarda UNE-EN 45011 „Splošne zahteve za organe, ki delujejo na področju sistemov za certifikacijo proizvodov“.

3.7 Označevanje:

Besedilo je preoblikovano tako, da bolje opredeljuje pakiranje.

3.8 Nacionalne zahteve:

Določbe Skupnosti in nacionalne določbe so posodobljene.

ENOTNI DOKUMENT

UREDBA SVETA (ES) št. 510/2006

„MIEL DE LA ALCARRIA“

ES št.: ES-PDO-0117-0079-22.09.2010

ZGO ( ) ZOP ( X )

1. Ime:

„Miel de La Alcarria“

2. Država članica ali tretja država:

Španija

3. Opis kmetijskega proizvoda ali živila:

3.1 Vrsta proizvoda:

Skupina 1.4. Drugi proizvodi živalskega izvora (jajca, med, različni mlečni proizvodi razen masla itd.)

3.2 Opis proizvoda, za katerega se uporablja ime iz 1. točke:

Pridelujejo se naslednje vrste „Miel de La Alcarria“:

sortni rožmarinov med (Rosmarinus officinalis L.),

sortni sivkin med (Lavandula latifolia Medicus),

mešani cvetlični med.

Na embalaži morajo biti navedene naslednje lastnosti:

A. Fizikalno-kemične lastnosti

Vsebnost vlage ≤ 17,5 % Hidroksimetilfurfural ≤ 15,0 mg/kg Proste kisline ≤ 35,0 meq/kg Elektrolitska prevodnost ≤ 0,62 mS/cm Kolorimetrija L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Lastnosti cvetnega prahu

Vrsta „Miel de La Alcarria“ Delež zrn cvetnega prahu Sortni sivkin med Cvetni prah sivke > 10 % Sortni rožmarinov med Cvetni prah rožmarina ≥ 15 % Mešani cvetlični med Skupni delež zrn cvetnega prahu timijana (Thymus t.), šetraja (Satureja spp.), rožmarina in sivke ≥ 5 %

Uporabljajo se tudi naslednje zahteve:

— delež zrn cvetnega prahu rastlin iz družine vresovk (Ericaceae) z izjemo vednozelenega gornika (Arctostaphylos uva-ursi L. Sprengel) je ≤ 1 %;

— delež zrn cvetnega prahu šaronske narcise (Cistus ladanifer L.) je ≤ 3 %;

— delež zrn cvetnega prahu francoske sivke (Lavandula stoechas L.) je ≤ 3 %;

— skupni delež cvetnega prahu rastlin, ki niso okrasne, brez aromatičnih rastlin, ki so gojene na tem proizvodnem območju, je ≤ 15 %.

C. Organoleptične lastnosti

Kar zadeva barvo, aromo in okus, mora med imeti organoleptične lastnosti, značilne za cvet, iz katerega izvira.

Sortni rožmarinov med:

— barva: od izjemno bele do svetlo jantarjeve;

— aroma: nežna cvetlična aroma. Rahla do srednja intenzivnost in obstojnost;

— okus: sladek z zaznavno kislostjo. Rahla do srednja intenzivnost in obstojnost. Rahel pookus.

Sortni sivkin med:

— barva: od izjemno svetlo jantarjeve do jantarjeve;

— aroma: zaznavna s pridihom balzamičnih elementov. Srednja do visoka intenzivnost in obstojnost;

— okus: sladek z različnimi stopnjami kislosti. Srednja do visoka intenzivnost in obstojnost. Intenziven pookus.

Mešani cvetlični med:

— barva: od izjemno svetlo jantarjeve do jantarjeve;

— aroma: zelo raznolika. Sadna, zaznavna, topla, nežna, živalska, od zelo intenzivno cvetlične do sveže arome zelenih rastlin. Različna intenzivnost in obstojnost;

— okus: sladek z različnimi stopnjami kislosti. Različna intenzivnost in obstojnost. Običajno svež pookus.

3.3 Surovine (samo za predelane proizvode):

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

Pridelava in predelava medu „Miel de La Alcarria“ morata potekati na opredeljenem geografskem območju.

3.6 Posebna pravila za rezanje, ribanje, pakiranje itn.:

Med se mora pakirati na območju pridelave, saj se fizikalno-kemične lastnosti medu (vlažnost in vsebina hidroksimetilfurfurala) pri prevozu v razsutem stanju, premikanju ali čakanju na pakiranje poslabšajo (vrednosti se povečajo). Zato je treba med pakirati na območju pridelave, da ohrani posebne lastnosti.

Neto vsebnost pakiranja je takšna, kot je določena v veljavni zakonodaji, pri čemer je največja dovoljena vsebnost 1 kg.

Embalaža mora biti hermetično zaprta.

Embalaža mora biti iz nemotnega, prozornega stekla.

Embalaže ni dovoljeno ponovno uporabiti.

3.7 Posebna pravila za označevanje:

Med, ki se da na trg pod označbo porekla „Miel de La Alcarria“ v embalaži z vidno označbo tega porekla, mora izpolnjevati zahteve iz specifikacije in biti označen z oštevilčeno etiketo označbe porekla „Miel de La Alcarria“, ki jo izda regulativni svet in preveri nadzorni organ, hkrati pa mora imeti garancijski pečat in komercialno etiketo, na kateri so vsaj naslednje informacije:

— naslednje besedilo na vidnem mestu: „Denominación de Origen Miel de La Alcarria“ (označba porekla „Miel de La Alcarria“) ali „Denominación de Origen Protegida Miel de La Alcarria“ (zaščitena označba porekla „Miel de La Alcarria“);

— vrsta medu glede na njegov botanični izvor: rožmarinov, sivkin ali mešani cvetlični.

Vsaka zapakirana embalaža z medom, za katerega so se uspešno opravili pregledi kakovosti in ki izpolnjuje zahteve iz oddelka „Opis proizvoda“, mora imeti naslednji logotip:

4. Kratka opredelitev geografskega območja:

Območje, na katerem se nahajajo panji, je v osrednjem delu Iberskega polotoka in zajema več občin v kmetijskem okrožju Agraria de La Alcarria v pokrajinah Guadalajara in Cuenca.

Celotno območje zajema površino 10 354 km2.

Med se pakira na območju pridelave, ki vključuje naslednje občine v provincah Guadalajara in Cuenca:

V provinci Cuenca: Abía de la Obispalía, Albalate de las Nogueras, Albendea, Alcantud, Alcázar del Rey, Alcohujate, Altarejos (vključuje izključno kraj Poveda de la Obispalía), Arandilla del Arroyo, Arrancacepas, Barajas de Melo, Bascuñana de San Pedro, Beteta (vključno s krajema Beteta in Valtablado de Beteta), Buciegas, Buendía, Campos del Paraíso, Canalejas del Arroyo, Cañamares, Cañaveras, Cañaveruelas, Cañizares, Carrascosa, Castejón, Castillo-Albaráñez, Cuenca (vključuje izključno kraje Cólliga, Colliguilla in Villanueva de los Escuderos), Cueva del Hierro, Frontera (La), Fuentenava de Jábaga, Gascueña, Huelves, Huerta de la Obispalía, Huete, Leganiel, Olmeda de la Cuesta, Olmedilla de Eliz, Paredes, Peraleja (La), Pineda de Cigüela, Portalrubio de Guadamejud, Pozuelo (El), Priego, Puebla de Don Francisco, Rozalén del Monte, Saceda-Trasierra, Saelices, Salmeroncillos, San Pedro Palmiches, Sotorribas (vključno s kraji Collados, Pajares, Ribagorda, Ribatajada, Ribatajadilla, Torrecilla in Villaseca), Tinajas, Torralba, Torrejoncillo del Rey, Uclés, Valdecolmenas (Los), Valdeolivas, Valsalobre, Vellisca, Villaconejos de Trabaque, Villalba del Rey, Villanueva de Guadamejud, Villar de Domingo García, Villar del Infantado, Villar de Olalla (vključuje izključno kraje Barbalimpia, Hortizuela in Villarejo Seco), Villar y Velasco, Villarejo de la Peñuela, Villas de la Ventosa in Vindel.

V provinci Guadalajara: Abánades, Alaminos, Alarilla, Albalate de Zorita, Albares, Alcocer, Alcolea del Pinar, Aldeanueva de Guadalajara, Algora, Alhóndiga, Alique, Almadrones, Almoguera, Almonacid de Zorita, Alocén, Anguita (vključuje izključno kraj Padilla del Ducado), Aranzueque, Arbancón, Arbeteta, Argecilla, Armallones, Armuña de Tajuña, Atanzón, Auñón, Azuqueca de Henares, Baides, Barriopedro, Berninches, Brihuega, Budia, Bujalaro, Canredondo, Cañizar, Casas de San Galindo, Caspueñas, Castejón de Henares, Castilforte, Cendejas de Enmedio, Cendejas de la Torre, Centenera, Cifuentes, Ciruelas, Cogollor, Cogolludo (vključno s kraji Cogolludo, Aleas, Beleña del Sorbe in Torrebeleña), Copernal, Chiloeches, Chillarón del Rey, Driebes, Durón, Escamilla, Escariche, Escopete, Espinosa de Henares, Esplegares, Estriégana, Fuencemillán, Fuentelencina, Fuentelviejo, Fuentenovilla, Gajanejos, Guadalajara (vključno s kraji Guadalajara, Iríepal, Taracena in Valdenoches), Henche, Heras de Ayuso, Hita, Hontoba, Horche, Hortezuela de Ocen (La), Huérmeces del Cerro, Huertahernando, Hueva, Humanes, Illana, Inviernas (Las), Irueste, Jadraque, Jirueque, Ledanca, Loranca de Tajuña, Lupiana, Luzaga, Mandayona, Mantiel, Marchamalo, Masegoso de Tajuña, Matillas, Mazuecos, Medranda, Membrillera, Millana, Mirabueno, Miralrío, Mondéjar, Montarrón, Moratilla de los Meleros, Muduex, Negredo, Ocentejo, Olivar (El), Olmeda de Cobeta (vključuje izključno kraj La Buenafuente del Sistal), Olmeda de Jadraque (La), Pareja, Pastrana, Peñalén, Peñalver, Peralveche, Pinilla de Jadraque, Pioz, Poveda de la Sierra, Pozo de Almoguera, Pozo de Guadalajara, Puebla de Beleña, Recuenco (El), Renera, Riba de Saelices (vključuje izključno kraja La Loma in Ribarredonda), Romanones, Sacecorbo, Sacedón, Saelices de la Sal, Salmerón, San Andrés del Congosto, San Andrés del Rey, Sauca, Sayatón, Sigüenza, Solanillos del extremo, Sotillo (El), Sotodosos, Taragudo, Tendilla, Toba (La), Torija, Torrecuadradilla, Torre del Burgo, Torremocha del Campo, Torremocha de Jadraque, Tórtola de Henares, Trijueque, Trillo, Utande, Valdarachas, Valdearenas, Valdeavellano, Valdeconcha, Valdegrudas, Valderrebollo, Valfermoso de Tajuña, Valtablado del Río, Viana de Jadraque, Villanueva de Alcorón, Villanueva de Argecilla, Villaseca de Henares, Yebes, Yebra, Yélamos de Abajo, Yélamos de Arriba, Zaorejas in Zorita de los Canes.

5. Povezanost z geografskim območjem:

5.1 Posebnosti geografskega območja:

Okrožje La Alcarria leži na visoki planoti na nadmorski višini med 900 in 1 000 metri, ki jo prečkajo počasne reke in potoki, ki so izoblikovali ravnine in soteske, prekrite z aromatičnimi rastlinami in goščavo.

Ravnine ležijo med 700 in 800 metri nadmorske višine. Največja ravnina je ob reki Tajuña, ki deli okrožje na dva dela.

Prst v okrožju La Alcarria je bazična, laporna in sadrasta.

Divja flora je bogata z ustnaticami, kot so rožmarin (Rosmarinus officinalis, L.), timijan (Thymus ssp.), sivka (Lavandula latifolia Medicus), šetraj (Satureja ssp.), ožepek (Hissopus officinalis, L.) in majaron (Thymus mastichina L., podvrste mastichina) ter drugimi rastlinami, kot so vednozeleni gornik (Arctostaphylos uva-ursi, L. Sprengel), košeničica (Genista scorpius, L.) itd.

Na obdelovani površini v tem okrožju se izvaja kolobarjenje, v okviru katerega se izmenično gojijo žito in sončnice. Poleg tega je v tem okrožju manjši delež trajnih nasadov zlasti vinske trte in oljk. Gojijo se tudi aromatične in začimbne rastline zlasti lavandin (Lavandula hybrida Rev.). Na tem območju je gostota nekaterih vrst dreves zelo velika, pri čemer so za čebelarstvo pomembni hrastovi gozdovi (črepinjak in črnika), gozdovi bora in smrdljivega brina.

Na tem območju je hladno, zmerno sredozemsko podnebje. Povprečna temperatura je med 8 °C in 12 °C z dolgimi hladnimi obdobji, ko temperatura pade na 0 °C do 4 °C, in vročimi obdobji, ko temperatura zraste na 18 °C do 22 °C.

V skladu z metodo pridelave, ki so jo razvili čebelarji s tega geografskega območja, lahko temperatura medu pri utekočinjanju za dekantiranje in pakiranje znaša največ 45 °C. Pasterizacija ni dovoljena, pri čemer morajo proizvajalci zagotoviti, da se med ne pregreje. Uporaba peščenih, diatomejskih ali podobnih filtrov, s katerimi se odstrani naravna vsebnost cvetnega prahu, je prepovedana, poleg tega pa se mora uporabljati dekantacija z naravnim odcejanjem zaradi težnosti.

5.2 Posebnosti proizvoda:

A. Fizikalno-kemične lastnosti

Vsebnost vlage ≤ 17,5 % Hidroksimetilfurfural ≤ 15,0 mg/kg Proste kisline ≤ 35,0 meq/kg Elektrolitska prevodnost ≤ 0,62 mS/cm Kolorimetrija L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Lastnosti cvetnega prahu

Vrsta „Miel de La Alcarria“ Delež zrn cvetnega prahu Sortni sivkin med Cvetni prah sivke > 10 % Sortni rožmarinov med Cvetni prah rožmarina ≥ 15 % Mešani cvetlični med Skupni delež zrn timijana (Thymus t.), šetraja (Satureja spp.), rožmarina in sivke ≥ 5 %

Poleg tega morajo biti izpolnjeni naslednji pogoji.

— delež zrn cvetnega prahu rastlin iz družine vresovk (Ericaceae) z izjemo vednozelenega gornika (Arctostaphylos uva-ursi L. Sprengel) mora biti ≤ 1 %;

— delež zrn cvetnega prahu šaronske narcise (Cistus ladanifer L.) mora biti ≤ 3 %;

— delež zrn cvetnega prahu francoske sivke (Lavandula stoechas L.) mora biti ≤ 3 %;

— skupni delež cvetnega prahu rastlin, ki niso okrasne, brez aromatičnih rastlin, ki so gojene na tem proizvodnem območju, mora biti ≤ 15 %.

C. Organoleptične lastnosti

Kar zadeva barvo, aromo in okus, mora med imeti organoleptične lastnosti, značilne za cvet, iz katerega izvira.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO):

Alcarria leži na nadmorski višini med 900 in 1 000 metri s hladnim, zmernim sredozemskim podnebjem in bazično prstjo, tj. na planoti, na kateri raste divja flora, bogata z ustnaticami, kot so rožmarin, timijan, sivka, šetraj, ožepek in majaron, ter drugimi rastlinami, kot so vednozeleni gornik in košeničica, zaradi katerih imajo mešani cvetlični, sortni rožmarinov in sortni sivkin „Miel de La Alcarria“ posebne lastnosti, ki se razlikujejo od lastnosti drugih vrst medu ter so odvisne od deleža cvetnega prahu v medu, organoleptičnih in fizikalno-kemičnih lastnosti, vsebnosti vlage, vsebnosti hidroksimetilfurfurala, prostih kislin, elektrolitske prevodnosti in kolorimetrije.

Sklic na objavo specifikacije:

(člen 5(7) Uredbe (ES) št. 510/2006)

http://pagina.jccm.es/agricul/paginas/comercial-industrial/consejosreguladores/pliegos/pliego_condiciones_miel_alcarria.pdf

(1) UL L 93, 31.3.2006, str. 12.